钦定古今图书集成/明伦汇编/氏族典/第106卷 > 裴果
## 钦定古今图书集成/明伦汇编/氏族典/第106卷 > 裴果

按《周书裴果传》，“果字戎昭，河东闻喜人也。少慷慨，有
志略。魏太昌初，起家前将军、干河军主，除阳平郡丞。
太祖曾使并州，与果相遇，果知非常人，密托附焉。永
安末，盗贼蜂起，果从军征讨。永熙中，授河北郡守。及
齐神武败于沙苑，果乃率其宗党归阙。大统九年，从
战邙山，补帐内都督，迁平东将军。后从杨忠平随郡”、
安陆，以功加大都督，除正平郡守。“正平”，果本郡也。迁
使持节、车骑大将军、仪同三司、散骑常侍、司农卿。又
从大将军尉迟回伐蜀，皆有功。魏废帝三年，授龙州
刺史，封冠军县侯。孝闵帝践祚，除隆州刺史，加使持
节、骠骑大将军、开府仪同三司，进爵为公。武成末，转
眉州刺史。保定五年，授复州刺史。天和二年，卒于位。
赠本官，谥曰“质。”